Ալեքսեյ Վինոկուրով

**Ալեքսեյ Յուրևիչ Վինոկուրով** (, ), ռուս արձակագիր, սցենարիստ, կինոպրոդյուսեր։ Ռուսաստանի գրողների միության անդամ։ «*Большая книга*» (2018) գրական մրցանակի եզրափակիչի մասնակից։ «*Книга года-2012*» ազգային մրցանակաբաշխության դափնեկիր, «Российский сюжет» մրցույթի եզրափակիչի մասնակից (2004)։

## Կենսագրություն
Ալեքսեյ Վինոկուրովը ծնվել է 1969 թվականին, Պերմ քաղաքում։ Սովորել է Մոսկվայի Լենինի անվան  պետական մանկավարժական ինստիտուտի բանասիրական ֆակուլտետում։ Աշխատանքային գործունեությունը սկսել է «*Московский комсомолец*» թերթի գրականության և արվեստի բաժնում, այնուհետև աշխատել է «Նոր ժամանակ» թերթում սունյակագիր, եղել է «*Иностранец*» թերթի հրապարակախոսական բաժնի վարիչ, հետագայում նշանակվել է «*Другой*» ամսագրի գլխավոր խմբագիր։ Վիկտոր Շենդերովիչից հետո, եղել է «*Куклы*» ծրագրի մշտական հեղինակ։ Վինոկուրովը համարվում է երկու տասնյակ հեռուստառեսային նախագծերի հեղինակ, այդ թվում մի ամբողջ շարք հանրամատչելի հեռուստասերիալների, ակտիվորեն զբաղվել է  դրամատուրգիայով։ Երկար ժամանակ հրապուրվել է չինական ուշույով, մարզել է ներքին ոճեր, հատկապես հին դաոսական ավանդույթներով Յանշի Տայցզիցյուանի ոճը։ Ուսումնասիրում է ժամանակակից Չինաստանը։

Համարվում է Ռուսաստանի երիտասարդ գրողների ամենաառաջին համաժողովի մասնակից։ 2001 թվականին ընդունվել է Մոսկվայի գրողների միության շարքերը։   
«Աղքատ թզուկի մասին»վեպը նրա առաջին ստեղծագործությունն էր, որը հրապարակվել է «*Постскриптум*» ամսագրում։ 1997 թվականին, «*Զնամյա*» ամսագրում լույս տեսավ «Այնտեղ, որտեղ մենք չկանք» վիպակը։ Նրա գրական ստեղծագործություններում կան նաև մանկական գրքեր՝ «Երեք հողերի երկիրը։ Մերլինի ժառանգորդը» և «Սև կատվի մերկացումը»։

Նրա առաջին գրական ստեղծագործություններում ընթերցողը կարող է գտնել նաև յուրահատուկ հումոր։ Վիկտոր Շենդերովիչը Վինոկուրովին անվանել է «զվարճալիի արտադրության ֆաբրիկա»։

Վինոկուրովը բազմաթիվ հեռուստատեսային ֆիլմերի սցենարների հեղինակ է։ Նրա աշխատանքներից հատկապես առանձնանում են՝ «Գրոմովները», «Օրինակելի բովանդակությամբ տունը», «Եֆրոսինյան», «Միջազգային ավիագծերի օդաչուն»։

## Մատենագիտություն
**Ստեղծագործություններ**
* *Алексей Винокуров* «О карлике бедном»,
* *Алексей Винокуров* «Ангел пригляда»,
* *Алексей Винокуров* «Люди чёрного дракона»,
* *Алексей Винокуров* «Тёмные вершины».

**Գրքեր երեխաների համար**
* *Алексей Винокуров* «Страна трех земель. Наследник Мерлина»,
* *Алексей Винокуров* «Разоблачение черного пса».

## Ֆիլմագրություն
Ֆիլմերի և հեռուստասերիալներիսցենարների հեղինակ է` 
* 1999-2000 - Խմբագրություն,
* 2005 – Վանյուխինի երեխաները,
* 2006 – Վիոլա Տարականովա։ Հանցագործ կրքերի աշխարհում -3 (ֆիլմ 3, «Ֆոկուս-պոկուս Վասիլիսա Սարսափելիից»),
* 2006 - Գրոմովներ,
* 2006 – Եռյակը վերևից,
* 2007 – Իվան Պոդուշկին։ Խուզարկու ջենտլմեն -2,
* 2009 - Կրուիզ,
* 2010 – Օրինակելի բովանդակության տուն,
* 2010- Գթության երթուղին,
* 2010-2013 – Եֆրոսինյա,
* 2011 - Միջազգային ավիագծերի օդաչուն,
* 2014-2016 – Փարոսի լույսն ու ստվերը,
* 2015 – Փրկվիր, եղբայր։

## Պարգևներ և մրցանակներ
* «Честь. Долг. Достоинство» դրամատուրգիական մրցույթի առաջին մրցանակ «Պահապանը» պիեսի համար։ 
* 2004 - «Ռուսական սյուժե» մրցույթի եզրափակիչի մասնակից «Քառյակը» կինոսցենարի համար։ 
* 2004 – Ընդգրկվել է «Ազգային բեսթսելլեր-2004» մրցանակի կարճ ցուցակում «Յանկին Ռուսաստանում» վիպակի համար։
* 2012 - «Տարվա գիրք-2012» ազգային մրցույթի դափնեկիր «Մանկական լավագույն գիրք» անվանակարգում «Սև կատվի մերկացումը» գրքի համար։ 
* 2018 - Մեծ գրքի եզրափակիչի մասնակից «Սև վիշապի մարդիկ» գրքի համար,
* 2020 – ընդգրկվել է Մեծ գրքի կարճ ցուցակում «Մռայլ կատարներ» գրքի համար։

## Ծանոթագրություններ

## Արտաքին հղումներ
* Алексей Винокуров, интервью Российской газете
* Алексей Винокуров для Радио Свобода

Կատեգորիա:Խորհրդային գրողներ
Կատեգորիա:Կինոպրոդյուսերներ
Կատեգորիա:Մոսկվայի գրողների միության անդամներ
Կատեգորիա:Մոսկվայի պետական մանկավարժական համալսարանի շրջանավարտներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս սցենարիստներ
Կատեգորիա:Ռուսաստանի գրողների միության անդամներ